बैंक गार्ड को सम्मान देने की मांग को लेकर सौंपा ज्ञापन
पिछलेवर्ष जाट आंदोलन के दौरान बैंक को लूटने से बचाने के लिए संघर्ष करने वाले गार्ड हवासिंह को सम्मान दिलाने की मांग को लेकर सामाजिक संगठनों के प्रतिनिधियों ने शुक्रवार को तहसील को ज्ञापन साैंपा। प्रतिनिधिमंडल सदस्यों ने कहा कि गार्ड हवासिंह ने बैंक में लूटपाट होने से बचाने के लिए संघर्ष किया, जिसमें वह घायल भी हो गया था। अब गार्ड का इलाज गुड़गांव के अस्पताल में चल रहा है। उन्होंने गार्ड हवासिंह को सिविलियन गैलेट्री अवाॅर्ड, इलाज के लिए आर्थिक मदद बेटे को सरकारी नौकरी देने की मांग उठाई। ज्ञापन सौंपने वालों में बाल्मीकि संगठन प्रधान दयावान, सेवा भारती उपप्रधान अनिल आर्य, ओमप्रकाश डाबला, दयानंद आर्य, राजसिंह आर्य, हरीश बींदला, रामनिवास शास्त्री, नवीन, श्रीचंद आर्य, होशियार डागर, रामनिवास यादव, कैप्टन जिलेसिंह, अजय कुमार समेत अन्य शामिल रहे।
hin_Deva hin_Deva